VISPĀRĪGĀS VIENOŠANĀS

Pasūtītāja līguma Nr. SKUS \_\_\_\_\_\_\_\_\_\_\_\_\_\_\_

Piegādātāja līguma Nr.\_\_\_\_\_\_\_\_\_\_\_\_\_\_\_

Rīgā, 2018. gada 30.jūlijā

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas numurs: 40003457109, juridiskā adrese: Pilsoņu iela 13, Rīga, LV-1002, tās valdes priekšsēdētājas Ilzes Kreicbergas, valdes locekles Elitas Bušas un valdes locekļa Jāņa Komisara personā, kuri rīkojas uz statūtu pamata, (turpmāk – Pasūtītājs),

un

*Visi vispārīgās vienošanās dalībnieki*, (turpmāk – Piegādātājs), katrs atsevišķi saukts Līdzējs, bet abi kopā – Līdzēji, pamatojoties uz atklāta konkursa „Laboratorijas preču iegāde (B daļa)”, identifikācijas numurs PSKUS 2017/76 (turpmāk – Iepirkuma procedūra) rezultātiem, noslēdz šādu vispārīgo vienošanos (turpmāk – Vienošanās):

1. Vienošanās priekšmets un summa
	1. Ar Vienošanās parakstīšanu:
		1. Piegādātājam tiek piešķirtas tiesības slēgt piegādes līgumu ar Pasūtītāju par Iepirkuma procedūras iepirkuma priekšmeta tehniskās specifikācijas konkrētas daļas vai daļu, kurās Piegādātājs piedāvājis viszemāko cenu (turpmāk – daļa), piegādi;
		2. Piegādātājam tiek noteikta daļas piegādes līguma noslēgšanas kārtība;
		3. Piegādātājs apņemas slēgt piegādes līgumu ar Pasūtītāju un piegādāt Pasūtītājam daļā norādītās laboratorijas preces (turpmāk – Preces) saskaņā ar Iepirkuma procedūrā iesniegto Piegādātāja tehnisko un finanšu piedāvājumu.
	2. Vienošanās summa kopā visiem piegādātājiem saskaņā ar Iepirkuma procedūras rezultātiem (pievienots Vienošanās pielikumā ar nosaukumu “Vispārīgās vienošanās dalībnieku saraksts”) bez pievienotās vērtības nodokļa (turpmāk – PVN) ir 1 488 114.00 viens miljons četri simti astoņdesmit astoņi tūkstoši viens simts četrpadsmit euro).
	3. Pasūtītājam, pamatojoties uz reāli nepieciešamo apjomu, ir tiesības vienpusēji samazināt vai palielināt pasūtāmo Preču apjomu par jebkuru daudzumu vai palielināt Vispārīgās vienošanās summu saskaņā ar Publisko iepirkumu likumā noteikto kārtību.
2. Vienošanās darbības termiņš un izbeigšanas kārtība
	1. Vienošanās stājas spēkā ar Vienošanās abpusējas parakstīšanas dienu un attiecas uz laika periodu no Vienošanās spēkā stāšanās dienas līdz maksimālās Vienošanās summas sasniegšanai, bet ne ilgāk kā 36 (trīsdesmit sešus) mēnešus no Vienošanās spēkā stāšanās dienas. Vienošanās ir spēkā līdz Vienošanās noteikto Līdzēju saistību pilnīgai izpildei. Līdzējiem vienojoties, saskaņā ar Publisko iepirkumu likumā noteikto, ir iespēja palielināt Vienošanās darbības termiņu, ja nav izlietota Vienošanās 1.2.punktā noteiktā Vienošanās summa.
	2. Vienošanās var tikt izbeigta pirms termiņa:
		1. Līdzējiem rakstiski vienojoties;
		2. pēc viena Līdzēja iniciatīvas, iepriekš par to rakstiski brīdinot otru Līdzēju ne vēlāk kā 90 (deviņdesmit) dienas iepriekš.
	3. Līdzējam ir tiesības nekavējoties izbeigt Vienošanos, ja:
		1. notikusi Līdzēja labprātīga vai piespiedu likvidācija;
		2. pret Līdzēju uzsākta maksātnespējas procedūra.
	4. Izbeidzot Vienošanos, vienlaicīgi tiek izbeigti uz Vienošanās pamata noslēgtie piegādes līgumi.
3. Piegādes līguma noslēgšana
	1. Piegādes līgums tiek slēgts starp Pasūtītāju un Preču piegādātāju, kurš piedāvājis attiecīgajā daļā viszemāko cenu. Piegādes līgums tiek slēgts ar katru Preču piegādātāju atsevišķi.
	2. Preču cenas nedrīkst pārsniegt Iepirkuma procedūrā Piegādātāja Iepirkuma procedūrā iesniegtajā tehniskajā un finanšu piedāvājumā noteiktās cenas.
4. Līdzēju pienākumi un tiesības
	1. Piegādātājs apņemas:
		1. slēgt piegādes līgumu ar Pasūtītāju par daļu piegādi;
		2. veikt Preču piegādi Pasūtītājam atbilstoši piegādes līguma noteikumiem.
	2. Pasūtītājs apņemas:
		1. slēgt piegādes līgumu ar Piegādātāju par daļu piegādi;
		2. nodrošināt vienlīdzīgu attieksmi pret visiem Vienošanās dalībniekiem.
5. Strīdu izskatīšanas kārtība
	1. Jebkuri no Vienošanās izrietoši strīdi, kas rodas starp Līdzējiem, tiek sākotnēji risināti savstarpēju sarunu ceļā.
	2. No Vienošanās izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar spēkā esošajiem normatīvajiem aktiem.
6. Nepārvarama vara
	1. Līdzēji tiek atbrīvoti no atbildības par daļēju vai pilnīgu Vienošanās noteikto saistību neizpildi, ja saistību izpilde nav iespējama nepārvaramas varas dēļ, kuras darbība ir sākusies pēc Vienošanās parakstīšanas un kuru Līdzēji nevarēja iepriekš paredzēt un novērst ar jebkādām saprātīgām darbībām. Pie šādiem apstākļiem pieder – valsts pārvaldes, pašvaldību institūciju pieņemtie lēmumi, kuri ierobežo vai izslēdz Vienošanās izpildes iespējas, tiesas pieņemtie lēmumi, masu nekārtības, banku bankroti, avārijas, dabas katastrofas (ugunsnelaime, plūdi utt., kas ir saitīti ar Vienošanās izpildes nodrošināšanu).
	2. Līdzējam, kurš atsaucas uz nepārvaramu varu, nekavējoties par to jāpaziņo otram Līdzējam, norādot kādā termiņā, pēc tā domām, ir paredzama Līdzēja saistību izpilde.
	3. Ja kādam no Līdzējiem nav pieņemams laika periods, par kuru tiek pagarināts saistību izpildes termiņš iepriekšējos punktos minētās nepārvaramās varas dēļ, katrs no Līdzējiem patur sev tiesības vienpusēji izbeigt Vienošanos, par to nekavējoties rakstiski informējot otru Līdzēju. Šādā veidā Vienošanās tiek pārtraukta līdz ar minētā paziņojuma nosūtīšanas dienu.
7. Noslēguma noteikumi
	1. Vienošanos var papildināt, grozīt vai izbeigt, Līdzējiem par to savstarpēji vienojoties.
	2. Jebkuras izmaiņas vai papildinājumi tiek noformēti rakstveidā un kļūst par Vienošanās neatņemamu sastāvdaļu no to abpusējas parakstīšanas brīža.
	3. Vienošanās ir saistoša Līdzēju tiesību un saistību pārņēmējiem.
	4. Kādam no Vienošanās noteikumiem zaudējot spēku normatīvo aktu izmaiņu gadījumā, Vienošanās nezaudē spēku tās pārējos punktos, un šādā gadījumā Līdzējiem ir pienākums piemērot Vienošanos atbilstoši spēkā esošo normatīvo aktu prasībām.
	5. Ja kādam no Līdzējiem tiek mainīts juridiskais statuss, rekvizīti u.c., tad Līdzējs septiņu darbdienu laikā rakstiski paziņo par to otram Līdzējam. Ja otrs Līdzējs neizpilda šī apakšpunkta noteikumus, uzskatāms, ka pirmais Līdzējs ir pilnībā izpildījis savas saistības, lietojot šajā Vienošanās esošo informāciju par otro Līdzēju. Šajā apakšpunktā minētie nosacījumi attiecas arī uz Vienošanās minētajām Līdzēju kontaktpersonām un to rekvizītiem.
	6. Kontaktpersonas Vienošanās darbības laikā:
		1. no Pasūtītāja puses – Andrejs Kanapuhins, tālrunis: 67069295, e-pasta adrese: andrejs.kanapuhins@stradini.lv;
		2. no Piegādātāja puses – \_\_\_\_\_\_\_\_\_\_\_\_\_\_\_\_\_\_\_\_\_ *(vārds, uzvārds)*, tālrunis: \_\_\_\_\_\_\_\_\_\_\_\_\_\_\_\_\_\_; elektroniskais pasts: \_\_\_\_\_\_\_\_\_\_\_\_\_\_\_\_\_\_\_\_\_.
	7. Vienošanās sagatavota divos vienādos eksemplāros latviešu valodā. Katrs Vienošanās eksemplārs sagatavots uz 14 (četrpadsmit) lapām, tajā skaitā pielikums. Viens Vienošanās eksemplārs glabājas pie Pasūtītāja, bet otrs pie Piegādātājs. Abiem Vienošanās eksemplāriem ir vienāds juridiskais spēks.
8. Līdzēju rekvizīti un paraksti

|  |  |
| --- | --- |
| Pasūtītājs:VSIA “Paula Stradiņa klīniskāsuniversitātes slimnīca”Reģ. Nr. 40003457109Pilsoņu iela 13, Rīga, LV - 1002Konta Nr.: LV74HABA0551027673367 Banka: Swedbank AS Kods: HABALV22 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Komisars | Piegādātājs: |
|  |  |

Pielikums

Vispārīgās vienošanās Nr.\_\_\_\_\_\_\_\_\_

Vispārīgās vienošanās dalībnieku saraksts

|  |  |  |  |
| --- | --- | --- | --- |
| Nr.p.k. | Prece | Piegādātājs | Cena (vērtējamā) |
| 1 | Monoklonālie reaģenti primārai asins grupu un apakšgrupu noteikšanai (piedāvāt visu daļu kopā) | 10.DIAMEDICA | 27 855.32 |
| 2 | Palīgpiederumi asins grupu noteikšanai (piedāvāt visu daļu kopā) | 19. Santeks | 4 360.00 |
| 3 | Laboratorijas preces, saderīgas darbam ar ID-Centrifūgu 6S, ID-Centrifūgu 24S, ID-Inkubatoru 37 S I (piedāvāt visu daļu kopā) | 22.MEDILINK | 390 518.42 |
| 4 | Eksprestesti grūtniecības un priekšlaicīgu dzemdību diagnostikai (piedāvāt visu daļu kopā) | 20. J.I.M. | 4 540.20 |
| 5 | Eksprestesti slēpto asiņu noteikšanai fēcēs  | 14.Interlux | 1 600.00 |
| 6 | Eksprestesti infekciju diagnostikai | 16.Inbio OU | 197.10 |
| 7 | Testi infekciju slimību diagnostikai | 16.Inbio OU | 545.70 |
| 8 | I Reaģenti Imūnfluorescences metodei  | 5.Amerikas Baltijas Tehnoloģiju korporācija | 8 834.60 |
| 9 | II Reaģenti Imūnfluorescences metodei | 17.Quantum Latvija | 8 415.44 |
| 10 | III Reaģenti Imūnfluorescences metodei | 17.Quantum Latvija | 2 793.00 |
| 11 | IV Reaģenti Imūnfluorescences metodei | 17.Quantum Latvija | 576.00 |
| 12 | V Reaģenti Imūnfluorescences metodei | 17.Quantum Latvija | 1 263.00 |
| 13 | VI Reaģenti Imūnfluorescences metodei | 12.GenMedica | 616.00 |
| 14 | VII Reaģenti Imūnfluorescences metodei | 17.Quantum Latvija | 2 625.00 |
| 15 | VIII Reaģenti Imūnfluorescences metodei | 17.Quantum Latvija | 1 166.40 |
| 16 | IX Reaģenti Imūnfluorescences metodei | 17.Quantum Latvija | 810.24 |
| 19 | III Reaģenti Elisa metodei  | 18.Medeksperts | 32 305.00 |
| 22 | VI Reaģenti Elisa metodei  | 20. J.I.M. | 2 640.00 |
| 23 | VII Reaģenti Elisa metodei | 1. Interautomātika | 2 832.00 |
| 24 | Laboratoriju krāsas | 7. BioAvots | 5 139.00 |
| 25 | Vispārēja tipa barotnes un barotņu piedevas mikroorganismu audzēšanai un izolēšanai | 14.Interlux | 12 270.00 |
| 26 | Barotnes un piedevas jersīniju savairošanai (piedāvāt visu un no viena ražotāja) | 14.Interlux | 274.50 |
| 27 | Barotnes sēņu audzēšanai (piedāvāt visu daļu no viena ražotāja) | 21.INVITROS | 4 121.40 |
| 29 | Barotnes un piedevas prasīgu mikroorganismu audzēšanai (piedāvāt visu daļu no viena ražotāja) | 19. Santeks | 3 731.33 |
| 31 | II Difterijas korinobaktēriju diagnostikai nepieciešamās barotnes  | 19. Santeks | 313.08 |
| 32 | III Difterijas korinobaktēriju diagnostikai nepieciešamās barotnes  | 19. Santeks | 256.79 |
| 36 | Barotnes kampilobaktēriju audzēšanai (piedāvāt visu daļu no viena ražotāja) | 19. Santeks | 1 448.95 |
| 37 | Barotnes barības vielu prasīgo mikroorganismu audzēšanai | 12.GenMedica | 910.62 |
| 38 | Barotnes Cl. difficlile audzēšanai (piedāvāt visu daļu no viena ražotāja) | 19. Santeks | 1 139.90 |
| 39 | Selektīvās un diferenciāldiagnostiskās barotnes | 12.GenMedica | 4 612.83 |
| 40 | Reaģentu komplekts Cl. difficlile identifikācijai( piedāvāt visu daļu no viena ražotāja) | 8.ORCUS | 754.80 |
| 41 | Gatavās hromagāru plates mikroorganismu izdalīšanai un diferencēšanai (piedāvāt visu daļu no viena ražotāja)  | 10.DIAMEDICA | 13 262.40 |
| 42 | Hromagaru barotnes mikroorganismu identifikācijai( piedāvāt visu daļu no viena ražotāja) | 13.HYDROX | 7 930.80 |
| 43 | Gatavā hromogēnā barotne S.agalactia izolēšanai un identifikācijai | 1. Interautomātika | 734.40 |
| 44 | Divpusējās gatavās barotnes (piedāvāt visu daļu no viena ražotāja)  | 3. Mediq Latvija | 900.00 |
| 45 | Gatavās barotnes Petri platēs mikroorganismu izdalīšanai un identifikācijai (piedāvāt visu daļu no viena ražotāja) | 14.Interlux | 74 791.72 |
| 46 | Apkārtējo atmosfēru izmainošās sistēmas (piedāvāt visu daļu no viena ražotāja) | 19. Santeks | 11 901.30 |
| 47 | Antibakteriālie diski un barotnes jutības noteikšanai (piedāvāt visu daļu no viena ražotāja) | 14.Interlux | 212 969.70 |
| 49 | Antibakteriālie diski beta laktamāžu noteikšani (piedāvāt visu daļu no viena ražotāja) | 8.ORCUS | 17 072.64 |
| 50 | E testi antibakteriālās MIC noteikšanai (piedāvāt visu daļu no viena ražotāja) | 10.DIAMEDICA | 15 120.00 |
| 51 | Unificētās mikroorganismu ID /MIC sistēmas (piedāvāt visu daļu no viena ražotāja) | 14.Interlux | 38 419.80 |
| 52 | Materiāli urogenitālo mikoplazmu identifikācijai un jutības noteikšanai (piedāvāt visu daļu no viena ražotāja) | 10.DIAMEDICA | 34 500.00 |
| 53 | Aglutinējošie serumi izdalīto mikroorganismu kultūru identifikācijai (piedāvāt visu daļu no viena ražotāja) | 1. Interautomātika | 4 224.00 |
| 54 | Aglutinējošie serumi pneimokoku serogrupu noteikšanai ( piedāvāt visu daļu no viena ražotāja) | 3. Mediq Latvija | 16 329.00 |
| 55 | ATCC kultūras  | 14.Interlux | 12 442.50 |
| 56 | Immunhtomatogrāfijas testi fēču skrīningam uz toksigēno C.difficile. Piegāde 24 - 48 stundu laikā no pasūtījuma veikšanas.  | 3. Mediq Latvija | 7 650.00 |
| 57 | Immunhtomatogrāfijas testi legionellu antigēna noteikšanai fēcēs. Piegāde 24 - 48 stundu laikā no pasūtījuma veikšanas.  | 3. Mediq Latvija | 75 000.00 |
| 58 | Immunhtomatogrāfijas testi S.pneumoniae noteikšanai urīnā. Piegāde 24 - 48 stundu laikā no pasūtījuma veikšanas.  | 14.Interlux | 3 196.80 |
| 59 | Immunhtomatogrāfijas testi C.difficile A un A toksīnu noteikšanai fēcēs. Piegāde 24 - 48 stundu laikā no pasūtījuma veikšanas.  | 8.ORCUS | 84 000.00 |
| 60 | Krēpu šķīdināšanas reakrīvi | 19. Santeks | 1 419.84 |
| 62 | Ķīmiskie reaktīvi mikroorganismu identifikācijai (piedāvāt visu daļu no viena ražotāja) | 14.Interlux | 936.00 |
| 63 | Reaktīvs indola noteikšanai pusšķidrajā agarā | 14.Interlux | 302.40 |
| 64 | Adatas pozitīvo asins uzsējumu izsēšanai no asins uzsējumu pudelēm | 10.DIAMEDICA | 8 928.00 |
| 65 | Karbapenemāzes OXA-48 identifikācijas testi | 10.DIAMEDICA | 2 100.00 |
| 66 | Candida ģints sēņu antimikotiskās jutības noteikšanas reaģenti | 1. Interautomātika | 5 070.00 |
| 67 | Candida ģints sēņu identifikācijas un jutības noteikšanas komplekti pret antimikotiskajiem līdzekļiem (piedāvāt visu daļu no viena ražotāja) | 1. Interautomātika | 6 138.00 |
| 68 | Streptokoku grupu identifikācijas testi t.sk. Pneimokoku un enterokoki identifikācijas testi (piedāvāt visu daļu no viena ražotāja) | 19. Santeks | 22 455.84 |
| 69 | MRA identifikācijas testi ar monoklonālām antivielām | 14.Interlux | 5 032.50 |
| 70 | Identifikācijas testi dažādi ar diskiem | 19. Santeks | 797.82 |
| 71 | Pneimokoku identifikācijas diski | 19. Santeks | 401.40 |
| 72 | Beta laktamāzes noteikšanas diski | 19. Santeks | 696.72 |
| 73 | H.influenzae identifikācijas testi | 19. Santeks | 75.42 |
| 74 | S.aureus identifikācijas testi apstiprinošai diagnostikai | 19. Santeks | 8 860.80 |
| 75 | S.aureus ekspressdiagnostikas reaģenti | 19. Santeks | 4 878.00 |
| 76 | Asins un to komponentu piedavas barotnēm ( piedāvāt visu daļu no viena ražotāja) | 19. Santeks | 13 443.21 |
| 77 | Ķīmijas preces mikrobioloģiskiem izmeklējumiem | 9.BIOTECHA | 4 652.52 |
| 78 | Reaģents streptokoku antibakteriālās jutibas noteikšanas barotnēm | 11. Labochema Latvia | 3 800.80 |
| 79 | Krāsa mikroorganismu mikroskopijai fluoriscentā mikroskopā | 19. Santeks | 741.30 |
| 80 | Fluoriscentās krāsas tuberkulozes mikrobaktēriju mikroskopijai ar fluoroscences mikroskopu | 19. Santeks | 3 555.12 |
| 81 | Reaģeni hlamīdiju diagnostikai ar fluoriscento metodi | 14.Interlux | 10 440.00 |
| 82 | Krāsu komplekts aciforezistento nūjiņu mikroskopijai | 3. Mediq Latvija | 936.00 |
| 83 | DNS/RNS izdalīšanas komplekti un reaģenti molekulāri bioloģiskajiem izmklējumiem ( piedāvāt visu daļu no viena ražotāja) | 13.HYDROX | 66 651.00 |
| 84 | Specifiskie reaģenti molekulāri bioloģiskajiem izmeklējumiem  | 13.HYDROX | 147 412.44 |
| 86 | Pipešu uzgaļi darbam ar MALDI TOF masas spektrometru( piedāvāt visu daļu no viena ražotāja) | 17.Quantum Latvija | 5 228.48 |
| 87 | Pipešu uzgaļi un kastes molekurāro bioloģiskiem izmeklējumiem( piedāvāt visu daļu no viena ražotāja) | 10.DIAMEDICA | 1 998.00 |
| 88 | Pipešu uzgaļi handstep pipetēm( piedāvāt visu daļu no viena ražotāja) | 13.HYDROX | 35 160.00 |
| 89 | Plastmasas palīgpiederumi molekulāri bioloģiskiem izmeklējumiem ( piedāvāt visu daļu no viena ražotāja) | 6.Sarstedt | 11 253.00 |
| 91 | Mikrobioloģiskās cilpas (piedāvāt visu daļu no viena ražotāja) | 6.Sarstedt | 7 910.00 |
| 92 | Petri plates (piedāvāt visu daļu no viena ražotāja) | 6.Sarstedt | 30 107.40 |
| 93 | Stobriņi un Pastera pipetes(piedāvāt visu daļu kopā un no viena ražotāja) | 6.Sarstedt | 6 691.50 |
| 94 | Stikli laboratoriskiem izmeklējumiem  | 7. BioAvots | 2 299.95 |
| 95 | Pudeles laboratoriskiem izmeklējumiem (piedāvāt visu daļu no viena ražotāja) | 3. Mediq Latvija | 862.80 |
| 96 | Transporta barotnes un izmeklējamā materiāla noņemšanai nepieciešamie instrumenti aerobiem un fakultatīvi anaerobiem mikroorganismiem (Piedāvāt visu daļu no viena ražotāja)  | 13.HYDROX | 7 406.28 |
| 97 | Sistēmas un barotnes aerobo, fakultatīvi anaerobo un anaerobo mikroorganismu ilgstošai uzglabāšanai | 4.Arbor Medical korporācija | 10 920.00 |
| 98 | Piederumi utilizācijai ( piedāvāt visu sadaļu no vien a ražōtāja) | 6.Sarstedt | 5 733.00 |
| 99 | Piederumi un aprīkojums mikrobioloģiskiem izmeklējumiem  | 3. Mediq Latvija | 11 724.00 |
| 101 | Minerāleļļas mikroorganismu mikrposkopijai | 7. BioAvots | 1 392.00 |
| 102 | Sterili tamponi mikrobioloģiskiem izmeklējumiem  | 16.Inbio OU | 1 656.00 |
| 103 | Indikātora lentas autoklāviem un žavējamiem skapjiem | 3. Mediq Latvija | 267.60 |
| 104 | Diagnostiskie komplekti molekulāri bioloģiskiem izmeklējumiem ar reālā laika PĶR | 13.HYDROX | 109 167.36 |
| 105 | Reģenti HCV RNS noteikšanai | 13.HYDROX | 4 330.08 |
| 106 | Reaģenti HCV genotipēšanai | 13.HYDROX | 8 100.00 |
| 107 | Krāsas citoloģijai I | 11. Labochema Latvia | 1 197.90 |
| 108 | Krāsas citoloģijai II | 11. Labochema Latvia | 299.40 |
| 109 | Reaģenti citoloģijai I | 11. Labochema Latvia | 26.70 |
| 111 | Reaģenti citoloģijai III | 20. J.I.M. | 129.60 |
| 112 | Laboratorijas piederumi citoloģijai I | 7. BioAvots | 2 254.80 |
| 115 | I.Slēgtās asins noņemšanas sistēmas (piedāvāt visu daļu kopā no viena ražotāja) | 14.Interlux | 312 880.00 |
| 116 | II.Slēgtās asins noņemšanas sistēmas | 6.Sarstedt | 21 000.00 |
| 117 | Kapilāro asiņu noņemšanas sistēmas (piedāvāt visu daļu kopā no viena ražotāja) | 6.Sarstedt | 2 254.50 |
| 118 | Urīna savākšanas sistēmas (piedāvāt visu daļu kopā no viena ražotāja) | 22.MEDILINK | 23 893.50 |
| 119 | Fēču savākšanas trauki  | 6.Sarstedt | 4 900.00 |
| 120 | Plastmasa - mikroreakcijas trauciņi, statīvi | 6.Sarstedt | 3 325.60 |
| 122 | Stikli laboratoriskiem izmeklējumiem | 12.GenMedica | 9 406.11 |
| 123 | Piederumi utilizācijai  | 6.Sarstedt | 115 235.60 |
| 124 | Citi palīgpiederumi laboratoriskiem izmeklējumiem I | 6.Sarstedt | 430.00 |
| 125 | Citi palīgpiederumi laboratoriskiem izmeklējumiem II | 6.Sarstedt | 1 920.00 |
| 126 | Citi palīgpiederumi laboratoriskiem izmeklējumiem III | 6.Sarstedt | 37.60 |
| 127 | Pastēra pipetes | 6.Sarstedt | 4 645.00 |
| 128 | Mēģenes darbam ar VITEK | 6.Sarstedt | 96 160.00 |
| 129 | Mēģenes  | 6.Sarstedt | 6 364.00 |
| 130 | Mēģenes autoklavējamas | 6.Sarstedt | 2 925.00 |
| 131 | Pipetes un pipešu piederumi HLA laboratorijai | 14.Interlux | 6 296.80 |
| 133 | Pudeles pagatavojumu medikamentu iepildīšanai | 3. Mediq Latvija | 57 330.00 |
| 134 | Laboratorijas preces analizatoram MALDI TOF | 22.MEDILINK | 561 036.50 |
| 135 | Laboratoriju ķīmiskie reaktīvi un vielas patomorfoloģiskiem izmeklējumiem (Patoloģijas institūtam) I | 20. J.I.M. | 20 808.00 |
| 136 | Paraplasts *DiaWax* | 14.Interlux | 3 990.00 |
| 137 | Kaulu smadzeņu biopsiju dekalcinācijas šķīdums *Osteodec* | 13.HYDROX | 1 323.00 |
| 138 | Mikrotoma asmeņi  | 3. Mediq Latvija | 33 300.00 |
| 139 | Asmeņi operācijas materiāla izmēklēšanai | 3. Mediq Latvija | 1 732.50 |
| 140 | Asmeņi kriostatam *Slee MEV*, | 3. Mediq Latvija | 288.60 |
| 141 | Filter pads, Saderība ar aparātu TST 30/40, 22x115 mm  | 10.DIAMEDICA | 1 760.00 |
| 142 | Laboratoriju krāsas patologanatomiskiem izmeklējumiem (Patoloģijas institūtam) | 12.GenMedica | 8 031.80 |
| 143 | Plastmasa patomorfoloģiskiem izmeklējumiem (Patoloģijas institūtam) | 16.Inbio OU | 6.27 |
| 144 | Stikli laboratoriskiem izmeklējumiem | 12.GenMedica | 9 181.50 |
| 145 | Patomorfoloģiskās arhivēšanas piederumi (Patoloģijas institūtam) | 14.Interlux | 14 844.85 |
| 146 | Anti-alfa-1-fetoproteīns | 12.GenMedica | 494.00 |
| 147 | Anti - augšanas hormons | 12.GenMedica | 1 534.00 |
| 148 | Anti - BCL2 onkoproteīns | 12.GenMedica | 1 014.00 |
| 149 | Anti - Clq | 10.DIAMEDICA | 200.00 |
| 150 | Anti -C3c | 10.DIAMEDICA | 170.00 |
| 151 | Anti - C4c | 10.DIAMEDICA | 602.00 |
| 152 | Anti -CD117 | 10.DIAMEDICA | 480.00 |
| 153 | Anti CD21 | 10.DIAMEDICA | 1 565.20 |
| 154 | Anti - CD246 | 10.DIAMEDICA | 269.00 |
| 155 | Anti - CD3 | 12.GenMedica | 1 735.50 |
| 156 | Anti - CD30 | 12.GenMedica | 1 248.00 |
| 157 | Anti - CD34 | 10.DIAMEDICA | 877.50 |
| 158 | Anti Melan A | 10.DIAMEDICA | 1 014.00 |
| 159 | Anti - CD5 | 10.DIAMEDICA | 2 347.80 |
| 160 | Anti-Myogenin | 12.GenMedica | 1 079.00 |
| 161 | Anti - CD68 | 12.GenMedica | 1 664.00 |
| 162 | Anti-CD4 | 12.GenMedica | 1 534.00 |
| 163 | Anti -CD8 | 10.DIAMEDICA | 2 347.80 |
| 164 | Anti -CD99 | 12.GenMedica | 2 184.00 |
| 165 | Anti - CEA | 12.GenMedica | 1 664.00 |
| 167 | Anti-ACTH | 12.GenMedica | 1 144.00 |
| 168 | Anti-CD23 | 10.DIAMEDICA | 2 347.80 |
| 169 | Anti-CD14 | 12.GenMedica | 1 053.00 |
| 170 | Anti - desmīns | 10.DIAMEDICA | 526.50 |
| 171 | anti-Caldesmon | 12.GenMedica | 1 215.00 |
| 172 | Anti-Uroplakin III | 12.GenMedica | 1 053.00 |
| 173 | Anti - estrogēnu receptors | 12.GenMedica | 3 145.00 |
| 174 | Anti - FSH | 12.GenMedica | 1 037.40 |
| 175 | Anti- GFAP | 10.DIAMEDICA | 602.00 |
| 176 | Anti - HPV | 10.DIAMEDICA | 602.00 |
| 177 | Anti - IgA | 12.GenMedica | 170.00 |
| 178 | Anti - IgG | 12.GenMedica | 139.00 |
| 179 | Anti - IgM | 12.GenMedica | 139.00 |
| 180 | Anti - kalretīns | 12.GenMedica | 1 090.00 |
| 181 | Anti - kappa vieglās ķēdes | 10.DIAMEDICA | 782.60 |
| 182 | Anti-IDH1 R132H | 10.DIAMEDICA | 994.50 |
| 183 | Anti - lambda vieglās ķēdes | 10.DIAMEDICA | 602.00 |
| 184 | Anti - LH | 12.GenMedica | 1 045.20 |
| 185 | Anti - melanosomu proteīns (HMB 45) | 12.GenMedica | 1 673.10 |
| 186 | Anti - mezotēlijs, HBME-1 | 12.GenMedica | 1 040.00 |
| 187 | Anti - mieloperoksidāze | 10.DIAMEDICA | 699.40 |
| 188 | Anti - MSH2 | 12.GenMedica | 285.00 |
| 189 | Anti- MSH6 | 12.GenMedica | 327.00 |
| 190 | Anti - progesterona receptori | 16.Inbio OU | 4 394.25 |
| 191 | Anti - prolaktīns | 12.GenMedica | 1 482.00 |
| 192 | Anti - PSA | 16.Inbio OU | 388.80 |
| 193 | Anti - sinaptofizīns | 12.GenMedica | 1 326.00 |
| 195 | Anti - timidilātsintāze | 10.DIAMEDICA | 2 347.80 |
| 196 | Anti - TSH | 12.GenMedica | 936.00 |
| 198 | Anti-CD7 | 12.GenMedica | 998.40 |
| 199 | Anti - BER-EP4 | 12.GenMedica | 1 248.00 |
| 200 | Anti - MyoD1 | 12.GenMedica | 1 092.00 |
| 201 | Anti - somatostatīns | 16.Inbio OU | 1 279.80 |
| 202 | Anti -CD1a | 12.GenMedica | 1 398.80 |
| 203 | Anti-Napsin | 10.DIAMEDICA | 1 111.50 |
| 204 | Anti - ciklīns D1 | 12.GenMedica | 3 120.00 |
| 205 | Anti - AMACR | 12.GenMedica | 330.00 |
| 206 | Anti - BCL6 | 12.GenMedica | 2 223.00 |
| 207 | Anti - MutL proteīna homologs 1 | 10.DIAMEDICA | 1 196.00 |
| 208 | Anti - PTEN | 10.DIAMEDICA | 676.00 |
| 209 | Anti - nieru šūnu karcinomas marķieris | 16.Inbio OU | 2 052.00 |
| 210 | Anti - S - 100 | 10.DIAMEDICA | 260.00 |
| 211 | Anti-NSE | 12.GenMedica | 494.00 |
| 212 | Anti - CD138 | 12.GenMedica | 2 059.20 |
| 213 | Anti - von Villebrandta faktors | 12.GenMedica | 579.80 |
| 214 | Anti - CD15 | 10.DIAMEDICA | 2 347.80 |
| 215 | Anti - GranzymeB | 12.GenMedica | 470.00 |
| 216 | Anti-p27  | 10.DIAMEDICA | 1 565.20 |
| 217 | Anti-CD44 | 12.GenMedica | 1 014.00 |
| 218 | Anti-MSH2 | 12.GenMedica | 650.00 |
| 219 | Anti-MSH6 | 16.Inbio OU | 642.60 |
| 220 | Anti-inhibīns alfa | 10.DIAMEDICA | 832.00 |
| 221 | Anti-kolagēns IV | 12.GenMedica | 1 014.00 |
| 222 | Anti - Mamoglobīna Av | 10.DIAMEDICA | 676.00 |
| 223 | Anti-Citokeratīns  | 16.Inbio OU | 1 167.75 |
| 224 | Anti-citokeratīns 7 | 12.GenMedica | 1 508.00 |
| 225 | Anti-citokeratīns 19 | 10.DIAMEDICA | 871.00 |
| 226 | Anti-citokeratīns 20 | 12.GenMedica | 2 756.00 |
| 227 | Anti-citokeratīns 5/6 | 12.GenMedica | 1 911.00 |
| 228 | anti-EMA | 12.GenMedica | 932.10 |
| 229 | anti-CDX2 | 12.GenMedica | 1 289.60 |
| 230 | anti-vimentīns | 12.GenMedica | 1 664.00 |
| 231 | anti - aktīns  | 12.GenMedica | 2 470.00 |
| 232 | anti-Ki-67 | 12.GenMedica | 3 380.00 |
| 233 | anti-E-kadherīns | 12.GenMedica | 2 730.00 |
| 234 | anti-CD10 | 7. BioAvots | 2 730.00 |
| 235 | anti-CD45 | 12.GenMedica | 994.50 |
| 236 | anti-CD20 | 12.GenMedica | 285.00 |
| 237 | anti-CD79alfa | 12.GenMedica | 2 008.50 |
| 238 | anti-CD56 | 16.Inbio OU | 2 153.25 |
| 239 | anti-Hromogranīns A | 12.GenMedica | 1 677.00 |
| 240 | anti-Sinaptofizīns | 12.GenMedica | 2 795.00 |
| 241 | anti-TTF-1 | 16.Inbio OU | 2 768.85 |
| 242 | anti-Hepatocītu Av | 12.GenMedica | 2 762.50 |
| 243 | anti-p63 | 10.DIAMEDICA | 6 370.00 |
| 244 | anti-p53 | 10.DIAMEDICA | 2 177.50 |
| 245 | Antivielu atšķaidītājs | 12.GenMedica | 3 100.50 |
| 246 | Hercep farmakodiagnostikas reaģentu komplekts | 10.DIAMEDICA | 32 214.00 |
| 248 | ISH reaģenti | 13.HYDROX | 6 682.83 |
| 250 | Biopsiju palikņi (Patoloģijas institūtam) | 11. Labochema Latvia | 915.20 |
| 251 | III Slēgtās asins noņemšanas sistēmas  | 14.Interlux | 25 200.00 |

PIEGĀDES LĪGUMS

Pasūtītāja līguma Nr. SKUS \_\_\_\_\_\_\_\_\_\_\_

Rīgā, 2018.gada 30.jūlijā.

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas numurs: 40003457109, juridiskā adrese: Pilsoņu iela 13, Rīga, LV-1002, tās valdes priekšsēdētājas Ilzes Kreicbergas, valdes locekles Elitas Bušas un valdes locekļa Jāņa Komisara personā, kuri rīkojas uz statūtu pamata, (turpmāk – Pasūtītājs),

un

*Katram vispārīgās vienošanās dalībniekam, saskaņā ar vispārīgās vienošanās noteikumiem un tehnisko-finanšu piedāvājumu vienas vienības cenu*, (turpmāk – Piegādātājs), no otras puses, Pasūtītājs un Piegādātājs abi kopā un katrs atsevišķi saukti Puse un Puses, pamatojoties uz atklāta konkursa „Laboratorijas preču iegāde (B daļa)”, ID Nr. SKUS 2017/76 rezultātiem un pamatojoties starp Pusēm 2018.gada 30.jūlijā noslēgto vispārīgo vienošanos Nr. SKUS \_\_\_\_\_\_\_\_\_\_\_\_ (turpmāk – Vienošanās), noslēdz šādu līgumu (turpmāk – Līgums):

1. LĪGUMA PRIEKŠMETS
	1. Piegādātājs pārdod un piegādā Pasūtītājam un Pasūtītājs pieņem no Piegādātāja laboratorijas preces (turpmāk - Preces), saskaņā ar Līguma pielikumā norādīto sortimentu, daudzumu un cenām.
	2. Līguma pielikumā norādītais Preču daudzums ir plānotais, Pasūtītājs patur tiesības, pamatojoties uz reāli nepieciešamo apjomu, vienpusēji samazināt vai palielināt pasūtāmo Preču apjomu par jebkuru daudzumu, ņemot vērā Vienošanās noteikto summu.
2. LĪGUMA SUMMA
	1. Līguma kopējo summu par piegādātajām Precēm bez pievienotās vērtības nodokļa (turpmāk - PVN) veido atbilstoši Līgumam piegādāto Preču summa, kura nedrīkst pārsniegt Vienošanās kopējo summu, ņemot vērā Vienošanās ietvaros noslēgtos līgumus. Pasūtītājs informē Piegādātāju par Vienošanās summas izlietojumu Līgumā noteiktā kārtībā.
	2. Līguma summa tiek noteikta, ievērojot Līguma pielikumā noteiktās cenas. Līguma summa ietver Preču piegādes izdevumus līdz Līgumā norādītajai piegādes vietai (t.sk. transporta izmaksas), iepakojuma izmaksas, visus nodokļus un nodevas, kā arī citas izmaksas, kas attiecas uz Precēm un to piegādi.
	3. Ja saskaņā ar normatīvajiem aktiem tiek grozīta Preču PVN likme, Preču cena un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā.
	4. Preču cenas bez PVN netiek paaugstināta visu Līguma darbības laiku, izņemot gadījumu, ja tiek konstatēts inflācijas fakts, kas tiek pierādīts ar informāciju no Centrālās statistikas pārvaldes.
	5. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma pielikumā, Piegādātājam ir pienākums informēt Pasūtītāju un piegādāt šīs Preces par šādām zemākām cenām.
3. MAKSĀJUMI
	1. Apmaksa par Preču piegādēm tiek veikta euro, atbilstoši Līguma pielikumā noteiktajām cenām, saskaņā ar Piegādātāja iesniegto Preču rēķinu, Pasūtītājam veicot bezskaidras naudas pārskaitījumu uz Piegādātāja Preču rēķinā norādīto bankas kontu 60 (sešdesmit) kalendāro dienu laikā pēc Līgumā noteiktajā kārtībā veiktas abpusējas Preču rēķina parakstīšanas.
	2. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	3. Par apmaksas dienu tiek uzskatīta diena, kad Pasūtītājs ir pārskaitījis naudu uz Piegādātāja bankas kontu, ko apliecina attiecīgais maksājuma uzdevums.
	4. Katra Puse sedz savus izdevumus par banku pakalpojumiem, kas saistīti ar naudas pārskatījumiem.
	5. Ja Piegādātājs piegādājis Līguma noteikumiem neatbilstošas Preces, norēķināšanās par saņemtajām Precēm notiek pēc to apmaiņas pret Līguma noteikumiem atbilstošām Precēm.
4. PREČU PASŪTĪŠANAS, NODOŠANAS UN PIEŅEMŠANAS KĀRTĪBA
	1. Pasūtītājs Preces pasūta telefoniski, zvanot uz tālruņa numuru: \_\_\_\_\_\_\_\_\_\_\_\_\_\_\_ vai elektroniski, nosūtot pieprasījumu uz e-pasta adresi:\_\_\_\_\_\_\_\_\_. Ja Piegādātājs nespēj piegādāt Preces saskaņā ar Līguma pielikumā noteikto, Piegādātāja pienākums ir par to nekavējoties (ne vēlāk kā vienas darbdienas laikā no pasūtījuma saņemšanas dienas) informēt Pasūtītāju, nosūtot Pasūtītājam rakstisku paziņojumu uz e-pastu: stradini@stradini.lv un andrejs.kanapuhins@stradini.lv. Paziņojumā Piegādātājs sniedz informāciju, kuras pasūtītās Preces Piegādātājs nespēj piegādāt, norādot konkrētās Preces nosaukumu, daudzumu un cenu.
	2. Preču piegādes adrese: VSIA „Paula Stradiņa klīniskā universitātes slimnīca”, Pilsoņu iela 13, Rīga.
	3. Piegādātājs Preču piegādi veic saskaņā ar Līguma pielikumā noteikto.
	4. Pasūtītājs, pieņemot Preces, ir tiesīgs pārbaudīt Preču atbilstību Līguma noteikumiem un Preču kvalitāti. Ja Preces neatbilst Līguma noteikumiem vai konstatēts iztrūkums, Pasūtītāja pilnvarota persona sagatavo Preču defektu aktu. Šajā gadījumā Pasūtītājs ir tiesīgs nepieņemt un neapmaksāt Preču defektu aktā norādītās, Līguma noteikumiem neatbilstošās Preces.
	5. Piegādātājs ne vēlāk kā trīs darbdienu laikā no Preču defekta akta sagatavošanas brīža par saviem līdzekļiem piegādā Pasūtītājam defektīvās Preces vietā jaunu Preci.
	6. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) abpusēji parakstījušas Preču rēķinu.
	7. Piegādātājs nodrošina, ka Pasūtītājam tiek iesniegti, atbilstoši normatīvajiem aktiem noformēti, Preču rēķina trīs eksemplāri (viens eksemplārs - Piegādātājam, divi eksemplāri – Pasūtītājam), Preču rēķinā tiek uzrādītas piegādāto Preču cenas euro, PVN likme un kopējā cena ar PVN. Preču pavadzīmē obligāti jānorāda Līguma numurs.
	8. Pilnvarotās personas Līguma saistību izpildīšanā (pasūtīt, pieņemt Preces, parakstīt pavadzīmes, sagatavot un parakstīt defektu aktu):
		1. No Pasūtītāja Puses: Andrejs Kanapuhins, tālrunis: 67069295, e-pasta adrese: andrejs.kanapuhins@stradini.lv.
		2. No Piegādātāja Puses:\_\_\_.
5. preČU kvalitāte
	1. Precēm jābūt piegādātām iepakojumā, kas nodrošina Preču saglabāšanu to pārvadāšanas un glabāšanas laikā, atbilstoši Preču ražotāja noteiktām prasībām un spēkā esošiem normatīvajiem aktiem.
	2. Preču derīguma termiņam piegādes brīdī ir jābūt ne mazākam kā ¾ no kopējā Preču derīguma termiņa.
6. PUŠU ATBILDĪBA
	1. Par Preču nesavlaicīgu piegādi Piegādātājs maksā Pasūtītājam līgumsodu par nokavējumu 0,01% (nulle komats nulle viens procents) apmērā no nepiegādāto Preču vērtības (t.sk. PVN) par katru nokavējuma dienu, bet ne vairāk kā 10 % (desmit procenti) no nepiegādāto Preču summas.
	2. Par Līgumā noteikto maksājuma termiņu nokavējumu Pasūtītājs maksā Piegādātājam līgumsodu par nokavējumu 0,01% (nulle komats nulle viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
	3. Līgumsoda samaksa neatbrīvo Puses no saistību izpildes.
	4. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.
	5. Līdz Preču pieņemšanai visus riskus par Precēm nes Piegādātājs.
	6. Pasūtītājam ir tiesības vienpusēji ieskaita kārtībā samazināt samaksājamo naudas summu par pieņemtajām Precēm tādā apmērā, kāda ir Līgumā noteiktajā kārtībā aprēķinātā līgumsoda summa.
7. NEPĀRVARAMAS VARAS APSTĀKĻI
	1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi - ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības rezultātā pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli nevar tikt atzīts piegādātāju un citu sadarbības partneru saistību neizpilde, vai nesavlaicīga izpilde.
	4. Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
	5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji izbeigt Līgumu. Ja Līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
8. LĪGUMA TERMIŅŠ, GROZĪŠANAS KĀRTĪBA UN IZBEIGŠANA
	1. Līgums stājas spēkā ar dienu, kad tas ir abpusēji parakstīts, un ir spēkā līdz īsākajam no šādiem termiņiem:
		1. 36 (trīsdesmit sešus) mēnešus no abpusējas Līguma parakstīšanas dienas;
		2. līdz Vienošanās noteiktās summas izlietošanai.
	2. Ja tiek pagarināts Vienošanās termiņš, Līguma termiņš pagarinās par tādu pašu termiņu par kādu tiek pagarināts Vienošanās termiņš.
	3. Līguma noteikumi var tikt grozīti abām Pusēm vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Piegādātāja, bet otrs pie Pasūtītāja.
	4. Līguma grozījumi stājas spēkā ar dienu, kad tie ir abpusēji parakstīti.
	5. Pusēm ir tiesības vienpusēji izbeigt Līgumu 90 (deviņdesmit) dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
	6. Pasūtītājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
		1. notikusi Piegādātāja labprātīga vai piespiedu likvidācija;
		2. pret Piegādātāju uzsākta maksātnespējas procedūra;
		3. zudusi vajadzība pēc Precēm.
	7. Pasūtītājam ir tiesības nekavējoties vienpusēji izbeigt Līgumu, par to rakstveidā brīdinot Piegādātāju 10 darbdienas iepriekš un Līgums tiek uzskatīts par izbeigtu septītajā dienā no brīdinājuma nosūtīšanas dienas, ja:
		1. Preču lietošana izraisa ārstniecības procesa būtiskas izmaiņas, kas var radīt draudus personas veselībai vai dzīvībai;
		2. Preču kvalitāte būtiski atšķiras no Pielikumā vai Preču instrukcijā norādītajām Preču īpašībām.
	8. Piegādātājam ir tiesības vienpusēji izbeigt Līgumu, ja iestājies vismaz viens no šādiem gadījumiem:
		1. notikusi Pasūtītāja labprātīga vai piespiedu likvidācija;
		2. Pasūtītājs neveic apmaksu par Precēm ilgāk par 90 dienām.
9. Strīdu risināšanas kārtība
	1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
	2. No Līguma izrietošās saistības ir apspriežamas atbilstoši Latvijas Republikas normatīvajiem aktiem.
	3. Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikas spēkā esošajiem normatīvajiem aktiem.
	4. Jautājumi, kas nav atrunāti Līgumā, tiek apspriesti un risināti saskaņā ar Latvijas Republikas normatīvajiem aktiem.
10. CITI NOTEIKUMI
	1. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos.
	2. Ja kādai no Pusēm tiek mainīts juridiskais statuss, Puses amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja, pasta adrese u.c., Puse nekavējoties rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
	3. Līgums ir sagatavots un parakstīts uz 9 (deviņām) lapām, tajā skaitā pielikums uz 4 (četrām) lapām. Līgums sagatavots divos vienādos eksemplāros, katrai Pusei pa vienam Līguma eksemplāram. Abiem Līguma eksemplāriem ir vienāds juridisks spēks.